CELEX: 32022D0451
Language: fi
Date: 2022-03-03 00:00:00
Title: Neuvoston päätös (EU) 2022/451, annettu 3 päivänä maaliskuuta 2022, luvan antamisesta aloittaa Euroopan unionin puolesta neuvottelut pandemioiden ehkäisyä ja niihin varautumista ja reagointia koskevasta kansainvälisestä sopimuksesta sekä kansainväliseen terveyssäännöstöön (2005) tehtävistä täydentävistä muutoksista

21.3.2022   
               
               
                  FI
               
               
                  Euroopan unionin virallinen lehti
               
               
                  L 92/1
               
            
         NEUVOSTON PÄÄTÖS (EU) 2022/451,
         annettu 3 päivänä maaliskuuta 2022,
         luvan antamisesta aloittaa Euroopan unionin puolesta neuvottelut pandemioiden ehkäisyä ja niihin varautumista ja reagointia koskevasta kansainvälisestä sopimuksesta sekä kansainväliseen terveyssäännöstöön (2005) tehtävistä täydentävistä muutoksista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 168 artiklan 5 kohdan yhdessä sen 218 artiklan 3 ja 4 kohdan kanssa,
         ottaa huomioon Euroopan komission suosituksen,
         sekä katsoo seuraavaa:
         
                     (1)
                  
                  
                     Maailman terveyskokous kehotti 74. istunnossaan 31 päivänä toukokuuta 2021 päätöksessään WHA74(16) kutsumaan koolle erityisistunnon, jossa tarkastellaan pandemioihin varautumista ja reagointia koskevan Maailman terveysjärjestön (WHO) yleissopimuksen, sopimuksen tai muun kansainvälisen välineen kehittämisen hyötyjä siinä tarkoituksessa, että luodaan hallitustenvälinen prosessi tällaisen yleissopimuksen, sopimuksen tai välineen laatimiseksi ja neuvottelemiseksi.
                  
               
                     (2)
                  
                  
                     Maailman terveyskokouksen toinen erityisistunto päätti 1 päivänä joulukuuta 2021 päätöksellään SSA2(5) perustaa hallitustenvälisen neuvotteluelimen, joka on avoin kaikille WHO:n jäsenvaltioille, liitännäisjäsenille ja alueellisille taloudellisen yhdentymisen järjestöille ja joka laatii ja neuvottelee pandemian ehkäisyä, siihen varautumista ja reagointia koskevan WHO:n yleissopimuksen, sopimuksen tai muun kansainvälisen välineen, joka hyväksyttäisiin WHO:n peruskirjan 19 artiklan tai hallitustenvälisen neuvotteluelimen asianmukaisiksi katsomien peruskirjan muiden määräysten nojalla.
                  
               
                     (3)
                  
                  
                     WHO:n pääjohtaja toimitti 20 päivänä tammikuuta 2022 sopimusvaltioille Amerikan yhdysvaltojen kansainvälisen terveyssäännöstön 55 artiklan 1 kohdan nojalla ehdottaman kansainvälisen terveyssäännöstön (2005) muuttamista koskevan tekstin.
                  
               
                     (4)
                  
                  
                     Maailman terveyskokouksen johtokunnan 150. istunnossa 24–29 päivänä tammikuuta 2022 päätettiin kehottaa WHO:n jäsenvaltioita ja tapauksen mukaan alueellisia taloudellisen yhdentymisen järjestöjä toteuttamaan kaikki tarvittavat toimenpiteet harkitakseen mahdollisia muutoksia kansainväliseen terveyssäännöstöön.
                  
               
                     (5)
                  
                  
                     Unionin olisi sen toimivaltaan kuuluvissa asioissa osallistuttava yhdessä sen jäsenvaltioiden kanssa niiden toimivaltaan kuuluvissa asioissa neuvotteluihin pandemian ehkäisemistä, siihen varautumista ja reagointia koskevasta yleissopimuksesta, sopimuksesta tai muusta kansainvälisestä välineestä sekä kansainväliseen terveyssäännöstöön tehtävistä täydentävistä muutoksista Euroopan unionista tehdyn sopimuksen ja Euroopan unionin toiminnasta tehdyn sopimuksen (SEUT) mukaisesti.
                  
               
                     (6)
                  
                  
                     SEUT 6 artiklan ja 168 artiklan 5 kohdan mukaisesti unionin toimilla olisi tuettava, koordinoitava tai täydennettävä jäsenvaltioiden toimia ihmisten terveyden suojelemisen ja parantamisen alalla, mukaan lukien rajatylittävien laajalle levinneiden vaarallisten sairauksien torjunta sekä vakavien rajatylittävien terveysuhkien seuranta, niistä hälyttäminen ja niiden torjunta.
                  
               
                     (7)
                  
                  
                     SEUT 168 artiklan 7 kohdan mukaisesti jäsenvaltioiden velvollisuudet, jotka liittyvät niiden terveyspolitiikan määrittelyyn sekä terveyspalvelujen ja sairaanhoidon järjestämiseen ja tarjoamiseen, mukaan lukien terveyspalvelujen ja sairaanhoidon hallinnointi sekä niihin osoitettujen voimavarojen kohdentaminen, olisi otettava täysimääräisesti huomioon neuvotteluprosessin aikana.
                  
               
                     (8)
                  
                  
                     Tämä päätös ei vaikuta unionin ja sen jäsenvaltioiden väliseen toimivallan jakoon eikä jäsenvaltioiden osallistumiseen neuvotteluihin perussopimusten mukaisesti.
                  
               
                     (9)
                  
                  
                     Vilpittömän yhteistyön periaatteen mukaisesti komission ja jäsenvaltioiden olisi tehtävä tiivistä yhteistyötä neuvotteluprosessin aikana, myös pitämällä säännöllisesti yhteyttä jäsenvaltioiden teknisiin asiantuntijoihin ja edustajiin Genevessä.
                  
               
                     (10)
                  
                  
                     Tätä varten neuvottelujen aikana sovellettavat käytännön järjestelyt olisi määriteltävä niin pian kuin mahdollista, erityisesti unionin neuvottelijan ja jäsenvaltioiden tehokkaan yhteistyön varmistamiseksi, sanotun kuitenkaan rajoittamatta. SEUT 218 artiklan 4 kohdassa tarkoitetun erityiskomitean roolia.
                  
               
                     (11)
                  
                  
                     Neuvoston olisi neuvottelujen etenemisestä riippuen tarvittaessa tarkistettava ja kehitettävä edelleen tämän päätöksen lisäyksessä olevia neuvotteluohjeita.
                  
               
                     (12)
                  
                  
                     Neuvottelut käydään WHO:n puitteissa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Komissiolle annetaan lupa neuvotella unionin puolesta unionin toimivaltaan kuuluvissa asioissa perussopimusten mukaisesti kansainvälinen sopimus pandemioiden ehkäisystä, niihin varautumisesta ja reagoimisesta 1 päivänä joulukuuta 2021 tehdyn Maailman terveyskokouksen päätöksen SSA2(5) puitteissa sekä täydentävät muutokset kansainväliseen terveyssäännöstöön 26 päivänä tammikuuta 2022 tehdyn WHO:n johtokunnan päätöksen EB150(3) puitteissa.
            
            
               2.   Neuvottelut käydään tämän päätöksen liitteessä olevien neuvotteluohjeiden (1) pohjalta. Kyseisiä neuvotteluohjeita tarkistetaan ja kehitetään tarvittaessa neuvottelujen etenemisestä riippuen.
            
         
         
            2 artikla
            
               1.   Neuvottelut käydään kuullen tiiviisti kansanterveystyöryhmää, joka nimetään SEUT 218 artiklan 4 kohdassa tarkoitetuksi erityiskomiteaksi.
            
            
               2.   Komissio raportoi erityiskomitealle ja kuulee sitä säännöllisesti. Neuvoston pyynnöstä komissio raportoi neuvostolle neuvottelujen kulusta ja tuloksista, myös kirjallisesti.
            
         
         
            3 artikla
            Tämä päätös on osoitettu komissiolle.
         
         
            Tehty Brysselissä 3 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               G. DARMANIN
            
         
         
            (1)  Ks. asiakirja ST 6133/22 ADD 1 osoitteessa http://register.consilium.europa.eu.